b'\n_START_ARTICLE_\nAnton Klobovs\n_START_SECTION_\n\xc5\xbdivljenje\n_START_PARAGRAPH_\nPo ljudski \xc5\xa1oli je obiskoval gimnazijo v Kranju do mature leta 1938, nato je vstopil v ljubljansko bogoslovje. 11. junija 1944 je v Ljubljani prejel ma\xc5\xa1ni\xc5\xa1ko posve\xc4\x8denje. Zaradi vojnih razmer se je posvetil izrednemu du\xc5\xa1nemu pastirstvu. Avgusta 1944 je bil imenovan za kaplana v Mozlju pri Ko\xc4\x8devju, hkrati pa je deloval kot domobranski kurat. Maja 1945 se je z domobransko vojsko umaknil na Koro\xc5\xa1ko in bil z njimi v Vetrinju. Vrnjen je bil 28. maja \xc4\x8dez Podgorje. Glede na vire je bil med \xc4\x8dastniki, ki so jih partizani umorili \xc5\xbee ob odpiranju vagonov na Hru\xc5\xa1ici.'